CELEX: 22021D0497
Language: hr
Date: 2018-10-26 00:00:00
Title: Odluka Zajedničkog odbora EGP-a br. 214/2018 od 26. listopada 2018. o izmjeni Priloga IX. (Financijske usluge) Sporazumu o EGP-u [2021/497]

25.3.2021   
               
               
                  HR
               
               
                  Službeni list Europske unije
               
               
                  L 105/9
               
            
         ODLUKA ZAJEDNIČKOG ODBORA EGP-a br. 214/2018
         od 26. listopada 2018.
         o izmjeni Priloga IX. (Financijske usluge) Sporazumu o EGP-u [2021/497]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
         budući da:
         
                     (1)
                  
                  
                     Direktiva (EU) 2016/97 Europskog parlamenta i Vijeća od 20. siječnja 2016. o distribuciji osiguranja (preinačeni tekst) (1) treba se uključiti u Sporazum o EGP-u.
                  
               
                     (2)
                  
                  
                     Direktiva (EU) 2018/411 Europskog parlamenta i Vijeća od 14. ožujka 2018. o izmjeni Direktive (EU) 2016/97 u pogledu datuma početka primjene mjera država članica za prenošenje (2) treba se uključiti u Sporazum o EGP-u.
                  
               
                     (3)
                  
                  
                     Direktivom (EU) 2016/97 stavlja se izvan snage Direktiva 2002/92/EZ Europskog parlamenta i Vijeća (3), koja je uključena u Sporazum o EGP-u i koja se stoga treba isključiti iz njega.
                  
               
                     (4)
                  
                  
                     Prilog IX. Sporazumu o EGP-u trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            Prilog IX. Sporazumu o EGP-u mijenja se kako slijedi:
            
                        1.
                     
                     
                        Točka 13.b (Direktiva 2002/92/EZ Europskog parlamenta i Vijeća) briše se.
                     
                  
                        2.
                     
                     
                        Iza točke 13.d (Odluka Komisije 2004/9/EZ) umeće se sljedeće:
                        
                                    „13.e
                                 
                                 
                                    
                                       32016 L 0097: Direktiva (EU) 2016/97 Europskog parlamenta i Vijeća od 20. siječnja 2016. o distribuciji osiguranja (preinačeni tekst) (SL L 26, 2.2.2016., str. 19.), kako je izmijenjena:
                                 
                              
                                    —
                                 
                                 
                                    
                                       32018 L 0411: Direktivom (EU) 2018/411 Europskog parlamenta i Vijeća od 14. ožujka 2018. (SL L 76, 19.3.2018., str. 28.).
                                 
                              Za potrebe ovog Sporazuma odredbe Direktive sadržavaju sljedeće prilagodbe:
                        
                                    (a)
                                 
                                 
                                    neovisno o odredbama Protokola 1. uz ovaj Sporazum, i ako nije drukčije predviđeno ovim Sporazumom, pojmovi „država članica/države članice” i „nadležna tijela” tumače se tako da uključuju, uz njihovo značenje iz Direktive, države EFTA-e odnosno njihova nadležna tijela;
                                 
                              
                                    (b)
                                 
                                 
                                    upućivanja na druge akte u Direktivi smatraju se relevantnima u mjeri i obliku u kojima su ti akti uključeni u Sporazum;
                                 
                              
                                    (c)
                                 
                                 
                                    u članku 5. stavku 1. četvrtom podstavku, članku 8. stavku 3. drugom podstavku i članku 9. stavku 2. iza riječi „EIOPA-i” umeću se riječi „ili, ovisno o slučaju, Nadzornom tijelu EFTA-e”, a iza riječi „EIOPA” umeću se riječi „ili, ovisno o slučaju, Nadzorno tijelo EFTA-e”.
                                 
                              
                                    (d)
                                 
                                 
                                    u članku 5. stavku 3. i članku 8. stavku 5. iza riječi „EIOPA” umeću se riječi „Nadzorno tijelo EFTA-e”.”
                                 
                              
                  
         
            Članak 2.
            Vjerodostojni su tekstovi direktiva (EU) 2016/97 i (EU) 2018/411 na islandskom i norveškom jeziku koji se objavljuju u Dodatku o EGP-u Službenom listu Europske unije.
         
         
            Članak 3.
            Ova Odluka stupa na snagu 27. listopada 2018., pod uvjetom da su podnesene sve obavijesti iz članka 103. stavka 1. Sporazuma o EGP-u (*1).
         
         
            Članak 4.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 26. listopada 2018.
            
               
                  Za Zajednički odbor EGP-a
               
               
                  Predsjednica
               
               Oda Helen SLETNES
            
         
         
            (1)  SL L 26, 2.2.2016., str. 19.
         
         
            (2)  SL L 76, 19.3.2018., str. 28.
         
         
            (3)  SL L 9, 15.1.2003., str. 3.
         
         
            (*1)  Ustavni su zahtjevi navedeni.